ג'פרי רייט

ג'פרי רייט (באנגלית: Jeffrey Wright; נולד ב-7 בדצמבר 1965) הוא שחקן קולנוע, טלוויזיה ותיאטרון אמריקאי. מועמד לפרס אוסקר לשחקן הטוב ביותר, על משחקו בסרט מעשייה אמריקאית. הוא ידוע בתפקידו בתור בליז במחזה "מלאכים באמריקה" (1993) בברודוויי, עליה זכה בפרס טוני, ולאחר מכן בעיבוד של HBO למיני-סדרה עטורת השבחים "מלאכים באמריקה" (2003), עבורה זכה בפרס אמי ובפרס גלובוס הזהב. הוא כיכב בתור ז'אן-מישל בסקיה בסרט "בסקיאט" (1996), בתור פיפלס הרננדז בסרט "שאפט" (2000), בתור פליקס לייטר (אנ') בסרטי ג'יימס בונד "קזינו רויאל" (2006), "קוונטום של נחמה" (2008) ו"לא זמן למות" (2021), את ביטי לטייר בסרטי משחקי הרעב ואת דמותו של ג'יימס גורדון בסרט "באטמן" (2022). בטלוויזיה, הוא גילם את ד"ר ולנטין נרסיס (אנ') בסדרה הפשע התקופתית "אימפריית הפשע" (2013–14) וגילם את ברנרד לאו בסדרה של HBO, "וסטוורלד" (2016–22); עבורו היה מועמד לשלושה פרסי אמי. רייט נולד ב-7 בדצמבר 1965 בוושינגטון הבירה, בנם של ברברה איבון (לבית וויטינג), עורכת דין, וג'יימס צ'ארלס רייט הבן, שמת כשהיה ילד קטן. הוא סיים את לימודיו בבית הספר סנט אולבנס (אנ') ולמד במכללת אמהרסט (אנ') במסצ'וסטס, שם קיבל תואר ראשון במדעי המדינה. תחילה התכוון להמשיך בלימודי תואר שני במשפטים, אך לבסוף בחר בלימודי משחק בבית הספר לאמנויות טיש של אוניברסיטת ניו יורק, אך כעבור חודשיים ב-1988, עזב על מנת לשחק בברודוויי במשרה מלאה. בשנת 1990 ערך את הופעת הבכורה שלו בקולנוע בסרט "בחזקת חף מפשע". בשנת 1994 זכה בפרס הטוני על הופעתו בדמותו של "בליז" במחזה "מלאכים באמריקה" מאת טוני קושנר. ב-1996 השתתף בתפקיד ראשי ראשון בדרמה הביוגרפית "בסקיאט", הסוקרת את חייו הסוערים של אמן גרפיטי המפורסם ז'אן-מישל בסקיה שנפטר ממנת יתר. רייט זכה לשבחים על משחקו והיה מועמד לפרס אינדפנדנט ספיריט בעבור הופעת הבכורה הטובה ביותר. ב-1999 הופיע במערבון של אנג לי "לרכוב עם השטן" בתור עבדו המשוחרר והנאמן של ג'ק רודל (טובי מגווייר). בשנת 2000 הופיע לראשונה בהפקה עתירת תקציב, בעיבוד מודרני ללהיט הפשע מתחילת שנות ה-70 "שאפט". בסרט התפרסם בדמותו של ברון הסמים הדומיניקני פיפולס הרננדז, המסתכסך עם בלש המשטרה הקשוח ג'ון שאפט (סמואל ל. ג'קסון). הופעתו הבולטת בסרט סללה את דרכו לתפקיד הביוגרפי של הצלם הווארד בינגהם, שכתב את הביוגרפיה על גדול המתאגרפים בכל הזמנים מוחמד עלי (ויל סמית'), בדרמת האגרוף של מייקל מאן "עלי". ב-2003 גילם לא פחות מארבע דמויות שונות בגרסה הטלוויזיונית של "מלאכים באמריקה", אותו מחזה בו שיחק וזכה בפרס הטוני. על משחקו במיני סדרה לצידם של אל פצ'ינו ומריל סטריפ זכה רייט בפרס גלובוס הזהב ובפרס אמי. ב-2004 שיחק רייט בעיבוד המודרני של ג'ונתן דמי למותחן "המועמד ממנצ'וריה", בתור הקורפורל אל מלבין מפלוגתו של המייג'ור בנט מרקו (דנזל וושינגטון). הופעותיו המוצלחות ביותר בקולנוע היו בשנת 2005 בדרמה של ג'ים ג'ארמוש "פרחים שבורים", בה גילם את וינסטון, שכנו של הדון ז'ואן דון ג'ונסון (ביל מארי); ובעיקר במותחן הפוליטי "סוריאנה" בו הופיע כעורך הדין בנט הולידיי שבודק מטעם הממשל האמריקאי קשרים מפוקפקים בין שתי חברות נפט מסחריות. בשנת 2006 הפך רייט לאפרו אמריקאי הראשון שמגלם את סוכן ה-CIA פליקס לייטר בסרט "קזינו רויאל", הסרט ה-21 בסדרת סרטי ג'יימס בונד. רייט שיחק את אותה דמות גם בסרט ההמשך "קוונטום של נחמה". באותה השנה השתתף גם במותחן המסתורין הקודר של מ. נייט שאמלאן "נערה במים" בדמות דייר הקומפלקס מר דיורי. ב-2007 שיחק בסרט "הפלישה" המהווה עיבוד קולנועי רביעי לרומן המדע בדיוני "חוטפי הגופות". ב-2008 גילם רייט שני תפקידים ביוגרפיים: את אחד מגדולי מוזיקת הג'אז מאדי ווטרס, בדרמה המוזיקלית בהפקת ביונסה "קאדילק רקורדס; ואת קולין פאוול מזכירו של נשיא ארצות הברית ג'ורג' ווקר בוש (ג'וש ברולין) בדרמה הפוליטית של אוליבר סטון "W.". במהלך צילומי הסרט נעצר רייט ביחד עם ג'וש ברולין בחשד לתגרה בה היו מעורבים השניים. בשנת 2024, שיחק בסרט מעשייה אמריקאית בתפקיד ראשי,תלוניוס "מונק" אליסון, על תפקידו זכה רייט לשבחים רבים ולמועמדויות רבות לפרסים היוקרתיים ביותר - פרס אוסקר לשחקן הטוב ביותר, פרס גלובוס הזהב לשחקן הטוב ביותר - סרט מוזיקלי או קומדיה, פרס איגוד מבקרי הקולנוע האמריקאי לשחקן הטוב ביותר,פרס גילדת שחקני המסך. באפריל של אותה השנה נכלל ברשימת "טיים 100". באוגוסט 2000 נישא רייט לשחקנית האנגלייה כרמן אג'וגו, אותה הוא פגש על סט צילומי הסרט "Boycott" בו השתתפו יחד. נולדו להם שני ילדים; בן ובת, אלייז'ה (1999), וג'ונו (2004). נישואיהם הסתיימו בשנת 2014. בשנת 2004, רייט קיבל תואר כבוד ממכללת אמהרסט (אנ'). מדיה וקבצים בנושא ג'פרי רייט בוויקישיתוף ג'פרי רייט, ברשת החברתית אקס (טוויטר) ג'פרי רייט, ברשת החברתית אינסטגרם ג'פרי רייט, במסד הנתונים הקולנועיים IMDb (באנגלית) ג'פרי רייט, באתר "אידיבי", מאגר הידע העברי לקולנוע ישראלי ועולמי ג'פרי רייט, באתר AllMovie (באנגלית) ג'פרי רייט, באתר Rotten Tomatoes (באנגלית) ג'פרי רייט, באתר Box Office Mojo (באנגלית) ג'פרי רייט, במסד הנתונים הקולנועיים KinoPoisk (ברוסית) ג'פרי רייט, באתר MusicBrainz (באנגלית) ג'פרי רייט, באתר Discogs (באנגלית) אוקטביה ספנסר, Jeffrey Wright: The 100 Most Influential People of 2024, TIME, ‏2024-04-17 (באנגלית) Hilary Lewis, ‘Past Lives,’ ‘A Thousand and One’ and ‘All of Us Strangers’ Top Gotham Awards Film Nominees, The Hollywood Reporter, ‏2023-10-24 (באנגלית אמריקאית) Clayton Davis, ‘The Zone of Interest’ Wins Best Picture at Los Angeles Film Critics Awards, Four Women Take Acting Prizes (Full Winners List), Variety, ‏2023-12-10 (באנגלית אמריקאית) Hilary Lewis, ‘Past Lives’ Named Best Picture by National Society of Film Critics, The Hollywood Reporter, ‏2024-01-06 (באנגלית אמריקאית) Brent Lang,Ethan Shanfeld, Brent Lang, Ethan Shanfeld, Golden Globes 2024: Full Nominations List, Variety, ‏2023-12-11 (באנגלית אמריקאית) FILM NOMINATIONS ANNOUNCED FOR THE 29TH ANNUAL CRITICS CHOICE AWARDS HOSTED BY CHELSEA HANDLER – Critics Choice Awards (באנגלית אמריקאית) Valerie Complex, Black Reel Awards Nominations: ‘The Color Purple’ And ‘Rustin’ Dominate, Deadline, ‏2023-12-15 (באנגלית אמריקאית) Erik Pedersen, ‘Oppenheimer’ Leads Australia’s AACTA International Awards Nominations; ‘Barbie’ & “Killers Of The Flower Moon’ Close Behind, Deadline, ‏2023-12-14 (באנגלית אמריקאית) Nominations Announced for the 30th Annual Screen Actors Guild Awards® | Screen Actors Guild Awards, www.sagawards.org Christian Blauvelt, ‘American Fiction,’ ‘May December,’ ‘Past Lives’ Lead 2024 Indie Spirits Noms, IndieWire, ‏2023-12-05 (באנגלית אמריקאית) Matt Neglia, The 2023 Satellite Award (IPA) Winners, Next Best Picture, ‏2024-03-04 (באנגלית אמריקאית) The 96th Academy Awards | 2024, www.oscars.org, ‏2024-01-23 (באנגלית) Winners, NAACP Image Awards (באנגלית אמריקאית) BET Awards 2024: See The Full Winners List, BET (באנגלית)